open-index/open-wikipedia-markdown huggingface dataset:
Frederik Sødring

**Frederik Hansen Sødring** eller **Frederik Sødring** (født 31. mai 1809 i Aalborg, død 18. april 1862) var en dansk landskapsmaler, legatstifter og sønn av kjøpmann Peder Hansen Sødring (d. 1839) og Ane Dorthea født Jepsen (d. 1842). 

Sødring tilbrakte en del av sin barndom med sine foreldre i Norge, men i 1825 startet han på Kunstakademiet i København. Jens Peter Møller var hans første veilleder i landskapsmaleriet, men sterkest påvirkning fikk han fra  I.C. Dahl. Den første utstillingen Søndring hadde, inneholdt 2 kopier etter bilder av denne kunstneren. 

I perioden 1829-31 hentet han flere motiver fra korte besøk i Norge og noen fra Tyskland, hvor han også studerte noen år i München. Han sendte flere malerier hjem til Danmark i denne perioden og etter hjemkomsten fortsatte han å stille ut bilder fra Rhinenområdet, Sydtyskland og Tyrol.

Han giftet seg i 1842 med Henriette Marie de Bang (1809 – 1855), datter av eieren av herregården Sparresholm ved Næstved Niels de Bang (1776 – 1815) og Cathrine Amalie Henriette født Callisen. Med sin hustru fikk han en ganske betydelig medgift. Medgiften gjorde han i stand til å testamentere Kunstakademiet 30.000 riksdaler ved sin død. 
Av rentene på 200 kroner skulle det ved den årlige Charlottenborgutstilling deles ut et legat til en yngre landskapsmaler og de øvrige rentene skulle benyttes til understøttelse av eldre landskapsmalere og deres enker og utdeles på livstid.

## Referanser




## Eksterne lenker
* 
* 
* Sødring på Prosjekt Runeberg
Kevin Overland

**Kevin Overland** (født 8. juni 1974 i Kitchener i Ontario), canadisk skøyteløper som deltok i de olympiske vinterleker 1998 i Nagano.

Overland vant en bronsemedalje under vinter-OL 1998 i Nagano. Han kom på tredjeplass på 500 meter skøyter bak Hiroyasu Shimizu fra Japan og Jeremy Wotherspoon fra Canada. For første gangen i et vinter-OL ble den korteste distansen, 500 meter, kjørt to ganger av hver løper og tiden fra begge løp ble lagt sammen. 

## Personlige rekorder

## Referanser


## Eksterne lenker
*
Det Kongelige Akademi for de Skønne Kunster

**Det Kongelige Akademi for de Skønne Kunster**, før 1991 **Akademiet for de Skønne Kunster**, er en del av Kunstakademiet i Danmark og virker til kunstens fremme og som statens rådgiver i kunstneriske spørsmål innenfor områdene arkitektur, billedkunst og tilgrensende kunstarter.

Akademiet består av 60 medlemmer som velges for 6 år ad gangen av og blant Kunstnersamfundets medlemmer. Kunstnersamfundets oppgave er bl.a. å velge og stille kandidater til akademiet. Opptak i Kunstnersamfundet skjer på bakgrunn av en vurdering av kvaliteten i en kandidats kunstneriske virksomhet og kvalifikasjoner. Medlemskap forutsetter statsborgerskap eller fast bopel i Danmark. Av Kunstnersamfundets medlemmer er (pr. 2006) ca. 493 arkitekter, ca. 238 billedhuggere og ca. 603 malere og det tilstrebes at alle kvalifiserte kunstnere tas opp.

Akademiets «styre», **Akademiraadet**, utpekes av akademiets medlemmer og består av 12 medlemmer likelig fordelt mellom malere, billedhuggere og arkitekter.

Akademiet yter økonomisk støtte til danske kunstnere ved utdeling av en rekke legater og medaljer. Dessuten utpeker Akademiraadet en del medlemmer til representantskaper, styrer mv. utenfor akademiet.

## Akademiets medaljer
* C.F. Hansen-medaljen
* Thorvaldsenmedaljen
* Eckersbergmedaljen
* Thorvald Bindesbøll-medaljen
* N.L. Høyen-medaljen
* Franciska Clausen-medaljen

## Referanser


## Eksterne lenker
* Akademiraadets hjemmeside
Danijel Pranjić

**Danijel Pranjić** (født 2. desember 1981) er en kroatisk fotballspiller som spiller for den kypriotiske klubben Ayia Napa FC og har landskamper for det kroatiske landslaget.

Pranjić spilte i sin tidlige karriere for flere klubber i hjemlandet, før han i 2005 ble solgt til nederlandske Heerenveen. Han spilte i perioden 2009–2012 for den tyske klubben Bayern München. Etter kortere opphold i portugisiske Sporting CP og spanske Celta Vigo (på lån), kom han i 2013 til Panathinaikos.

Som landslagsspiller var Pranjić i den kroatiske troppen til EM 2008, EM 2012 og VM 2014.

## Eksterne lenker
*
Kip Carpenter

**Kip Carpenter** (født 30. april 1979 i Kalamazoo), amerikansk skøyteløper som deltok i de olympiske vinterleker 2002 i Salt Lake City og 2006 i Torino.

Carpenter vant en bronsemedalje under vinter-OL 2002 i Salt Lake City. Han kom på tredjeplass på 500 meter skøyter, bak sin landsmann Casey FitzRandolph og Hiroyasu Shimizu fra Japan. 

## Personlige rekorder

## OL-medaljer
* 2002  Salt Lake City -  Bronse i hurtigløp på skøyter, 500 meter,  USA

## Referanser


## Eksterne lenker
*
Eviva España

**«Eviva España»**, i visse versjoner også **«Viva España»** og **«Y viva España»**, er en sang med melodi av Leo Caerts og tekst av Leo Rozenstraten. Samantha fra Belgia spilte i 1971 inn sangen på flere forskjellige språk, deriblant engelsk. I Vest-Tyskland og Nederland var versjoner med nederlandske Imca Marina mest populær, og den het da «Viva España».

Leif Nilsson skrev en tekst på svensk. Den svenske tittelen var også «Viva España». Sylvia Vrethammar, Rune Öfvermans Kör och Orkester har spilt inn sangen. Den ble utgitt på singlen Sonet T-7908. Sangen lå på Svensktoppen i elleve uker i perioden 3. juli-11. august 1973, deriblant på en førsteplass.

Den originale sangen er **«¡Qué viva España!»** av den Spanske sanger Manolo Escobar.
## Norske versjoner
Kari Nergaard (Kari Diesen dy) har skrevet en norsk tekst. Den norske tittelen er også «Eviva España». 

Gro Anita Schønns versjon var den mest spilte sangen i Ønskekonserten i 1973.

## Kontrovers
Sangen skapte en viss politisk kontrovers på grunn av det daværende Francisco Franco-regimet i Spania.

## Om Eviva
*Eviva* er ikke et spansk ord, men trolig et påfunn for å få flyt i fraseringen.

## Listeplasseringer

## Referanser
Jens Boden

**Jens Boden** (født 29. august 1978 i Dresden) er en tysk skøyteløper som deltok i De olympiske vinterleker i 2002 i Salt Lake City og 2006 i Torino.

Boden vant en olympisk bronsemedalje under vinter-OL 2002 i Salt Lake City. Han kom på tredjeplass på 5 000 meter skøyter, bak Jochem Uytdehaage fra Nederland og amerikanske Derek Parra.

## OL-medaljer
* 2002  Salt Lake City -  Bronse i hurtigløp på skøyter, 5 000 meter, menn  Tyskland

## Personlige rekorder

## Referanser


## Eksterne lenker
*
Nevervika

**Nevervika** (Lulesamisk: *Biesseluokta*) er et sted, ei grend, på vestsiden av Tysfjorden i Hamarøy kommune i Nordland. Stedet har veiforbindelse via kommunal vei til fylkesvei 7538 og hurtigbåtforbindelse til blant annet Drag og Kjøpsvik. 

Navnet på grenda stammer fra et lulesamisk (?) småbruk med samme navn. Ingen kulturminner er registrert i området, med unntak av en udatert gammetuft et lite stykke unna. 

## Referanser
Renaldo «Obie» Benson

**Renaldo «Obie» Benson** (1936–2005) var en amerikansk soul- og R&B-sanger og komponist. Han er mest kjent som medlem av gruppen The Four Tops, hvor han ble med i 1953, og var med helt fram til 2005. Han var med på å skrive sangen «What's Going On», som ble en stor hit for Marvin Gaye i 1971 og som tidsskriftet *[[Rolling Stone]]* plasserte som nummer fire i en rangering over de beste sangene noen sinne i 2004. I 1990 ble han valgt inn i Rock and Roll Hall of Fame sammen med The Four Tops. Gruppen fikk i 1997 en stjerne på Hollywood Walk of Fame i 1997.

## Referanser


## Eksterne lenker
* 
* 
* Biografi på Allmusic
Little Willie John

**Little Willie John** (født 15. november 1937 i Cullendale i Arkansas i USA, død 26. mai 1968 i Walla Walla i delstaten Washington) eller **William Edgar John** som han egentlig het, var en amerikansk R&B-sanger. Han har hatt stor påvirkning på senere artister som James Brown, B.B. King og Al Green. Little Willie John er mest kjent for hits som «All around the World» og «Fever».  Sangene hans har senere blitt spilt inn av artister som Peggy Lee, Elvis Presley, The Beatles og Fleetwood Mac.

Han ble oppdaget da han som fjortenåring sang med Count Basie og vant en talentkonkurranse sponset av Johnny Otis.

I 1964 knivstakk han en mann til døde og ble dømt til fengsel. Han anket, og mens ankesaken pågikk spilte han inn sitt siste album. Det kom ikke ut før i 2008, da under navnet *Nineteen Sixty Six*. Little Willie Joe døde av lungebetennelse i fengselet i mai 1968. Kort tid etter gav James Brown ut hyllestplaten *Thinking About Little Willie John... And A Few Nice Things*.

Little Willie Joe var broren til sangeren singer Mable John.

I 1996 ble han valgt inn i Rock and Roll Hall of Fame.

## Referanser


## Eksterne lenker
* 
* 
* 
* Biografi på Allmusic.com
* Biografi på Rockhall.com
Ali Lohan

**Aliana Dee Morgan Bay «Ali» Lohan** (født *Aliana «Ali» Bay Lohan* 22. desember 1993 i Merrick i Nassau County på Long Island i delstaten New York) er en amerikansk sanger, modell og skuespiller. Hun er lillesøster til skuespilleren og sangeren Lindsay Lohan, som hun har et nært forhold til. Ali har også to andre søsken, lillebroren Cody og storebroren Michael.

## Diskografi
### Studioalbum
* 2006 *[[Lohan Holiday]]*
* 2008 *[[Interpersonal]]*

### Singler
* 2005 «Rockin' Around the Christmas Tree» (fra *Lohan Holiday*)
* 2006 «Lohan Holiday» (med Lindsay Lohan, fra *Lohan Holiday*)
* 2006 «I like Christmas» (fra *Lohan Holiday*)
* 2008 «All the Way Around» (fra *Interpersonal*)

## Filmografi
### Filmer
* 1998 *[[The Parent Trap]]* – jente på flyplassen (ukreditert)
* 2000 *[[Life-Size]]* – jente på fotballtribunen
* 2003 *[[Freaky Friday (film fra 2003)|Freaky Friday]]* – jente i bryllupet
* 2008 *[[Mostly Ghostly]]* – Traci (hovedrolle)
* 2009 *[[Troll (kortfilm)|Troll]]* – Eunice St. Clair

### TV-serier
* 2008 *[[Living Lohan]]* – seg selv

## Referanser


## Eksterne lenker
* 
* 
*
Ljudmila Prokasjeva

**Ljudmila Vjatsjeslavovna Prokasjeva** (russisk: **Людмила Вячеславовна Прокашева**; født 23. januar 1969 i Pavlodar), er en kasakhstansk kvinnelig tidligere skøyteløper som deltok i de olympiske vinterleker 1992 i Albertville, 1994 i Lillehammer og 1998 i Nagano.

Prokasjeva vant en olympisk bronsemedalje under Vinter-OL 1998 i Nagano. Hun kom på tredjeplass på  meter skøyter, bak Claudia Pechstein og Gunda Niemann begge fra Tyskland. 

## Personlige rekorder

## Referanser


## Eksterne lenker
*
Ten Commandments

***Ten Commandments*** er et heavy metal-musikkalbum og Ozzy Osbournes andre samlealbum som soloartist.

## Sporliste
#«Flying High Again» – 4:50 (fra *[[Diary of a Madman]]*)
#«Crazy Train» – 4:50 (fra *[[Blizzard of Ozz]]*)
#«Diary of a Madman» – 6:12 (fra *[[Diary of a Madman]]*)
#«Shot in the Dark» – 4:16 (fra *[[The Ultimate Sin]]*)
#«Thank God for the Bomb» – 3:53 (fra *[[The Ultimate Sin]]*)
#«Bark at the Moon» – 4:15 (fra *[[Bark at the Moon]]*)
#«Tonight» – 5:50 (fra *[[Diary of a Madman]]*)
#«Little Dolls» – 5:38 (fra *[[Diary of a Madman]]*)
#«Steal Away (The Night)» – 3:28 (fra *[[Blizzard of Ozz]]*)
#«So Tired» – 3:56 (fra *[[Bark at the Moon]]*)

## Personell
* Ozzy Osbourne – vokal
* Randy Rhoads – gitar på 1, 2, 3, 7, 8 og 9
* Jake E. Lee – gitar på 4, 5, 6 og 10
* Bob Daisley – bassgitar
* Don Airey – keyboard på 2,6 og 10
* Johnny Cook – keyboard på 1, 3, 7 og 8
* Mike Moran – keyboard på 4 og 5
* Lee Kerslake – trommer på 1, 2, 3, 7, 8 og 9
* Tommy Aldridge – trommer på 6 og 10
* Randy Castillo – trommer på 4 og 5

## Eksterne lenker
*
Strandlinje

**Strandlinje** er skjæringslinjer mellom land og en vannflate i havet eller i innsjøer. På grunn av bølgeslagenes erosjon (abrasjon), i kaldt klima også frostsprengning og iserosjon, kan det dannes innhakk i landoverflaten som markerer strandlinjer. Hvis havet stiger eller synker i forhold til landoverflaten, kan disse innhakkene bevares som merker etter tidligere havnivå.

## Norge
Strandflaten langs norskekysten er dannet som erosjon i strandlinjenivå gjennom kvartærtiden, og varierer fra åser 50 moh. til 50 meter under dagens havnivå.

Strandlinjene har betydning også for studiet av den eldste bosetningshistorien i Norge, da nærhet til sjøen ofte har vært en lokaliseringsfaktor for bosetning i Kystnorge. Anders Nummedal ble en pioner innenfor norsk steinalderarkeologi, da han med sitt utgangspunkt som geolog studerte strandlinjer. Nummedal var spesielt interessert i kvartærgeologien i Finnmark, og ved studier av strandlinjene der i årene 1925-32, kom han over seks boplasser tilhørende komsakulturen fra eldre steinalder i Norge.

## Referanser
Reichenbachfossen

**Reichenbachfossen** (tysk: **Reichenbachfall**) er en rekke fossefall ved elven Aar nær Meiringen i Bern-kantonen sentralt i Sveits. Samlet har de et fall på 250 meter. Den øvre Reichenbachfossen er med 90 meter en av de høyeste fossefallene i Alpene. Fossefallene er tilgjengelige ved å ta Reichanbachfall-Bahn. 

## Referanser i kunsten
Byen og fossefallene er kjent over hele verden som settingen for en hendelse som aldri virkelig hendte: Reichenbachfossen er stedet hvor Arthur Conan Doyles helt, Sherlock Holmes, tilsynelatende dør på slutten av "The Adventure of the Final Problem", da han er fanget i en dødelig kamp med sin erkefiende, professor Moriarty. Selv om det fins mange fossefall i Bernese Oberland, ser Reichenbachfossen ut til å ha gjort stort inntrykk på Doyle, forfatteren av historiene om Sherlock Holmes. Så imponert var Doyle at han besluttet å la sin helt dø her. En minnesten ved kabelbanen minner Holmes, og det er et Sherlock Holmes-museum ved den nærliggende byen Meiringen.

## Eksterne lenker
*
Dobbeltmoral

**Dobbeltmoral** er et begrep som brukes om det å ha to sett av moralske (i motsetning til juridiske eller religiøse) normer, verdier og holdninger i parallelle forhold, situasjoner eller problemstillinger; et sett som forutsettes eller kreves praktisert av andre individer eller grupper og ett annet som man praktiserer selv eller aksepterer at en gruppe man selv tilhører eller sympatiserer med kan praktisere.

Hykleri, det å forfekte moralske regler uten å leve etter dem er en form for dobbeltmoral. Asketer, som selv lever etter strenge regler, men ikke bryr seg om hva andre gjør, driver også en form for dobbeltmoral. Dobbeltmoral forutsetter et likhetsprinsipp der alle mennesker er like og er underlagt de samme normene og lovene.

Dobbeltmoral stiller forskjellige individer overfor forskjellige krav og dømmer utfra ulike moralstandarder. Å ha forskjellige normer og regler basert på favorisering, klassetilhørighet, rang, etnisitet, kjønn, religion, seksuell legning, rase eller andre mulige skille- eller grupperingstegn, vil ut fra liberale rettferdighetsprinsipper anses som dobbeltmoral, eventuelt som umoral.

## Psykologi og kultur
Dobbeltmoral er også en psykologisk mekanisme som brukes til å rettferdiggjøre egne valg eller for å leve med etiske dilemmaer. Folk flest reagerer negativt mot et illojalt medlem innen sin egen gruppe, og positivt til tilsvarende illojalitet hos et medlem i en konkurrerende gruppe. Enkelte hevder at alle mennesker er dobbeltmoralske og at det ikke kan unngås.

## Opphav
Selv om begrepet er av nyere dato, har konseptet vært kjent i noen tusen år. I jødisk tradisjon finnes en konkret referanse som også kan tolkes billedlig i Femte Mosebok, 25- 13-15:
*13 Du skal ikke ha to slags vektlodd i pungen din, tunge og lette. 
*14 Du skal ikke ha to efamål i huset ditt, et stort og et lite. 
*15 Du skal ha riktige vektlodd og et riktig efamål. Da skal du leve lenge i det landet Herren din Gud gir deg.

Den moderne, hebraiske termen for dobbeltmoral er avledet av dette bibelstedet – "Eifa Ve'Eifa" (איפה ואיפה) (bokstavelig, "to forskjellige mål").

## Se også
* Moral, norm
* Hykleri

## Referanser
Fantasy Records

**Fantasy Records** er et amerikansk plateselskap etablert i 1949 av Max og Sol Weiss i San Francisco i California. I begynnelsen var musikkalbum innen sjangeren jazz hoveddelen av selskapets utgivelser. Saul Zaentz kom i 1955 inn i administrasjonen, og ledet i 1967 et konsortium som kjøpte ut brødrene Weiss av selskapet. I 1964 signerte Zaentz et lovende lokalt band, The Blue Velvets. Bandet skiftet snart navn til The Golliwogs, men i desember 1967 skiftet de navn igjen til Creedence Clearwater Revival. *CCR* skulle på slutten av 1960- og begynnelsen av 1970-tallet bli plateselskapets mest suksessfulle band. 

Saul Zaentz solgte i 2004 Fantasy Records til et konsortium ledet av TV-produsenten Norman Lear, og Fantasy ble slått sammen med Concord Records. Det nye selskapet tok navnet Concord Music Group. Kort tid etter signerte John Fogerty kontrakt med selskapet, etter at han på 1970-tallet røk uklar med Zaentz og forlot Fantasy Records.

## Eksterne lenker
*
Nexus One

**Nexus One** er en smarttelefon fra Google som kjører på operativsystemet Android. Telefonen er designet av Google og produsert av HTC og var tilgjengelig fra 5. januar 2010 i USA solgt direkte fra Google sine hjemmesider.

Telefonen er solgt uten å være låst til noen operatør og det er opp til brukeren selv å skaffe et mobilabonnement – en uvanlig måte å selge telefoner på i USA.

## Referanser


## Eksterne lenker
*
Jake E. Lee

**Jakey Lou Williams** (født 15. februar 1957 i Norfolk Virginia), kjent som **Jake E. Lee**, er en amerikansk gitarist best kjent for å ha spilt med Ozzy Osbourne.

Lee begynte karrieren i et band med navn «Teaser», gikk så til bandet «Mickey Ratt» som skiftet navn til *[[Ratt (band)|Ratt]]*, hvor han var kun med ett år og deltok ikke på noen albuminnspillinger. Han ble så med i Rough Cutt hvor han kun var ett år før han fikk tilbud om å spille i Dio i 1982, som han takket ja til. Samtidig trengte Ozzy Osbourne en ny gitarist etter at Randy Rhoads døde i en ulykke. Valget sto mellom Jake E. Lee og Dokken gitarist George Lynch. Valget falt på Lee, og han ble med i bandet og sluttet hos Dio innen et år var gått. Han deltok på albumene *[[Bark at the Moon]]* (1983) og *[[The Ultimate Sin]]* (1986) før han forlot bandet i 1987, og startet bandet Badlands i 1988. Bandet besto av de tidligere Black Sabbath-medlemmene Ray Gillen (vokal) og Eric Singer (trommer) i tillegg til Greg Chaisson (bassgitar). Bandet hadde flere utskiftninger og ga ut tre album. 

I 1996 ga Lee ut det instrumentale soloalbumet *[[A Fine Pink Mist]]*, som ble fulgt opp med *[[Retraced]]* i 2005 og *[[Runnin' With the Devil]]* i 2008. Han deltok så på Enuff Z'nuff-albumet *Dissonance* som ble utgitt i 2009.

## Diskografi
* **[[Ozzy Osbourne]]**
** *[[Bark at the Moon]]* (1983)
** *[[The Ultimate Sin]]* (1986)

* **[[Badlands]]**
** *[[Badlands]] (1989)
** *Voodoo Highway* (1991)
** *Dusk* (1998)

* *'Enuff Z'nuff**
** ''Dissonance'' (2009)

* **Soloalbum*'
** *A Fine Pink Mist* (1996)
** *Retraced* (2005)
** *Runnin' With the Devil'' (2008)

## Eksterne lenker
* 
*
Kåre Olav Berg

:*Se [[Kåre Berg|pekerside]] for flere personer med navnet Kåre Berg.*
**Kåre Olav Berg** (født 9. april 1944 i Dalsbygda i Hedmark, død 24. februar 2007 samme sted) var en norsk kombinertløper som representerte IL Nansen.

Han deltok i OL i Grenoble i 1968 og i Sapporo i 1972, og ble henholdsvis nummer 28 og nummer 8. Han vant blant annet kombinert i Svenska Skidspelen i 1969 og Lahtisspelen i 1970. Han tok NM-gull i 1969, 1970, 1971 og 1972, og bronsemedalje i 1968. Han mottok kongepokalen i 1970 og 1971.

I tillegg til karrieren som kombinertløper, var han også keeper på IL Nansens fotballag.

## Referanser


## Kilder
* Orklahopp: NM ski nordiske grener 
* Svenska Skidspelen: Pristagare i Svenska Skidspelen 
* Dalsbygda.no

## Eksterne lenker
*
Kåre Berg (skihopper)

**Kåre Olaf Berg** (født 8. september 1932 i Gran, død 12. desember 2021) var en norsk skihopper som representerte SFK Lyn.

Han ble blant annet nummer 13 i OL i Squaw Valley i 1960 og tok sølvmedalje i NM på Gjøvik i 1959.

## Referanser


## Kilder
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 87
## Eksterne lenker
*
Kåre Berg

**Kåre Berg** er navnet til flere personer:

*Kåre Berg (lege) (1932–2009), norsk lege, sykehusleder og forsker
*Kåre Berg (skihopper) (1932–2021), norsk skihopper, OL-deltaker i 1960
*Kåre Olav Berg (1944–2007), norsk kombinertløper, OL-deltaker i 1968 og 1972
Calmecac

**Calmecac** (nahuatl for «ættens hus») var en skole for barna til aztekiske adelige (*pīpiltin*) i den seine postklassiske perioden av Mesoamerikas historie, hvor de fikk religiøs og militær opplæring. Barna til vanlige innbyggere fikk militærtrening ved en annen type skole, telpochcalli («ungdomshuset»). Bare noen få vanlige innbyggere fikk opplæring ved calmecac-skolene, og disse ble vanligvis opplært til å bli prester.

Calmecac-skolen i hovedstaden Tenochtitlan lå i seremoniområdet og var dedikert til Quetzalcoatl.

Barna begynte på skolen ved fem- til sjuårsalderen. De fikk undervisning i sang, ritualer, lesing, skriving og kalenderen. Elevene begynte med militærtrening da de var rundt 15 år gamle.
UEFA-cupen 1983/84

**UEFA-cupen 1983/84** ble vunnet av den engelske klubben Tottenham Hotspur FC som vinner av straffesparkkonkurransen i den andre finalen med 2-2 sammenlagt over den belgiske klubben R.S.C. Anderlecht. Dette var UEFA-cupens 13 sesong. Turneringens toppscorer ble Tibor Nyilasi fra FK Austria Wien med ni mål totalt.

## Første runde

|}
* Budapest Honved FC og RC Lens videre etter ekstraomganger i kamp to.
* Hajduk Split videre etter straffesparkkonkurranse.
* Widzew Łódź videre på bortemålsregelen.

## Andre runde

|}
* SK Sturm Graz videre på bortemålsregelen.
* Bayern München videre etter straffesparkkonkurranse.
* Watford FC videre etter ekstraomganger i kamp to.

## Tredje runde

|}

## Kvartfinaler

|}
* Hajduk Split og SK Sturm Graz videre etter ekstraomganger i kamp to.

## Semifinaler

|}
* Tottenham Hotspur FC videre på bortemålsregelen.
* Det har i senere tid kommet frem at den andre semifinalekampen mellom Nottingham Forest FC og R.S.C. Anderlecht ble rammet av en kampfiksingskandale. Styreformannen i Anderlecht innrømte i 1997 å ha betalt dommeren totalt £ 27 000 i bestikkelser for å vende kampens utfall i favør av den belgiske klubben. Blant annet ble Anderlecht tildelt et tvilsomt straffespark, mens Nottingham Forest fikk et mål annullert under kontroversielle omstendigheter.

## Finaler
### Første finalekamp

### Andre finalekamp

* Tottenham Hotspur FC vinner av UEFA-cupen 1893/84 på straffesparkkonkurranse.

## Referanser


## Eksterne lenker
* UEFA.com – UEFA-cupen 1983/84
Kinas riksvei 203

**Kinas riksvei 203** (*G203*) løper fra Mingshui i Heilongjiang til Shenyang i Liaoning. Den er 720 kilometer lang.

## Rute og distanser
Benjamin Vanninen

**Benjamin Vanninen** (født 29. juni 1921 i Harlu, død 22. juli 1975 i  Heinola) var en finsk langrennsløper som deltok i de olympiske vinterleker 1948 i St. Moritz.

Vanninen vant en olympisk bronsemedalje i langrenn under vinter-OL 1948 i St. Moritz. Han kom på tredjeplass på 50&nbsp;km, bak Nils Karlsson og Harald Eriksson begge fra Sverige.

## OL-medaljer
* 1948  St. Moritz -  Bronse i langrenn, 50&nbsp;km, menn  Finland

## Referanser


## Eksterne lenker
*
Schiehallion

**Schiehallion** (Gælisk: Sìdh Chailleann, uttalt ʃiˈxaʎən̪ˠ) 
er et fjell i Perth and Kinross i Skottland. Fjellet er enkelt å bestige og gir en spektakulær utsikt på veien. Det er derfor et yndet mål for fjellvandrere. I år 2000 anslo en at det årlig er mellom 17&nbsp;000 og 20&nbsp;000 fotturister som besteg fjellet.
Siden 1999 eies fjellets østside av selskapet John Muir Trust.

## Schiehallion-eksperimentet
Schiehallion ligger adskilt fra andre fjellområder og har en meget regelmessig form. Dette førte til at Charles Mason i 1774 valgte dette fjellet som kandidat til et eksperiment som for første gang skulle fastlå en verdi for Jordens gjennomsnittlige tetthet og dermed den samlede masse. 
Selve eksperimentet, senere kjent som Schiehallion-eksperimentet ble gjennomført datidens hoffastronomen Nevil Maskelyne sammen med matematikeren Charles Hutton som i løpet av arbeidet oppfant kartkotene.

## Referanser


## Eksterne lenker
*
Just Say Ozzy

***Just Say Ozzy*** er et heavy metal-konsertalbum og Ozzy Osbournes tredje som soloartist.

Albumet ble utgitt 17. mars 1990 og igjen 22. august 1995. Det solgte til gullplate 21. juli 1993.

## Sporliste
# «Miracle Man» – 4:01
# «Bloodbath in Paradise» – 5:00
# «Shot in the Dark» – 5:33
# «Tattooed Dancer» – 3:47
# «Sweet Leaf» – 3:22
# «War Pigs» – 8:24

## Personell
*Ozzy Osbourne – vokal
*Zakk Wylde – gitar
*Geezer Butler – bassgitar
*Randy Castillo – slagverk
*John Sinclair – keyboard

## Eksterne lenker
*
UEFA-cupen 1984/85

**UEFA-cupen 1984/85** ble vunnet av den spanske klubben Real Madrid med 3-1 sammenlagt over den ungarske klubben Videoton SC. Dette var UEFA-cupens 14 sesong. Turneringens toppscorertittel ble delt mellom Gary Bannister fra Queens Park Rangers FC og Edin Bahtic fra FK Zeljeznicar med syv mål hver.

## Første runde

|}
* R.S.C. Anderlecht videre på bortemålsregelen.
* FC Universitatea Craiova videre på straffesparkkonkurranse.
* Sporting Clube de Portugal videre etter ekstraomganger i kamp to.

## Andre runde

|}
* FC Bohemians Praha og FC Dinamo Minsk videre etter straffesparkkonkurranse.
* Widzew Łódź og FK Partizan videre på bortemålsregelen.
* Manchester United FC videre etter ekstraomganger i kamp to.

## Tredje runde

|}
* Inter videre på bortemålsregelen.

## Kvartfinaler

|}
* Videoton SC videre etter straffesparkkonkurranse.

## Semifinaler

|}

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1984/85
Batey

**Batey** var en spesiell plass, og et ballspill som ble spilt på denne plassen, i landsbyene til de karibiske taino-indianerne. Plassen var vanligvis et rektangulært område omgitt av steiner med helleristninger. Nabostammer kan ha spilt bateykamper for å avgjøre konflikter uten å måtte ty til krigføring. Man veit ikke om ballspillet oppsto i Karibia eller om det er en variant av det mesoamerikanske ballspillet som ble praktisert av blant annet mayaene.
Teuvo Laukkanen

**Teuvo Johannes «Teppa» Laukkanen** (født 16. juli 1919 i Pielavesi, død 14. mai 2011) var en finsk langrennsløper som deltok i de olympiske vinterleker 1948 i St. Moritz.

Laukkanen vant en olympisk sølvmedalje i langrenn under vinter-OL 1948 i St. Moritz. Han var med på det finske stafettlaget som kom på andreplass på 4 x 10&nbsp;km bak Sverige. De andre på laget var Lauri Silvennoinen, Sauli Rytky og August Kiuru.

## OL-medaljer
* 1948  St. Moritz -  Sølv i langrenn, 4 x 10&nbsp;km stafett, menn  Finland

## Referanser


## Eksterne lenker
*
Joakim Kjørsvik

**Joakim Kjørsvik** (født 1978) er en norsk forfatter. Han bor og virker i Oslo. 

Han debuterte med novellesamlingen *Åpenbart ingen nabo* i 2007 på Damm forlag. I 2012 kom antologien *Gruppe 12*, hvor Kjørsvik hadde novellen «Dom Perignon». I 2013 kom romanen *I fjor var en lang natt* som ble utgitt på Kolon forlag, en mørk roman om underverden og undergang i Oslo. I 2017 ga han ut boka *Folk jeg husker*, en samling korte fortellinger. Han var medforfatter av boken *Alt fra hulken* i 2018.  

I 2019 kom hans første diktsamling *Min døde hund*.     

## Bibliografi
* *Åpenbart ingen nabo* – noveller, Damm (2007)
* *I fjor var en lang natt* – roman, Kolon forlag (2013)
* *Folk jeg husker* – noveller, Kolon forlag (2017)
* *Min døde hund* – dikt, Kolon forlag (2019)
* *25. september-diktene* – dikt, Kolon forlag (2021)
* *År og dag* – haiku, Kolon forlag (2025)

### Gjendiktninger

* *Oder* – dikt av Sharon Olds, Kolon forlag (2024)

## Priser

* Stig Sæterbakkens minnepris 2020

## Referanser


## Kilder
*Presentasjon av Joakim Kjørsvik i Forfatterkatalogen på Forfattersentrums nettsider

## Eksterne lenker
* Slående debut fra Joakim Kjørsvik hos *[[Dagbladet]]*
* Joakim Kjørsvik: ''Åpenbart ingen nabo'' hos *[[Fredriksstad Blad]]*
* Joakim Kjørsvik  hos Cappelen Damm
*https://morgenbladet.no/boker/2017/12/mennesket-og-minnene
*https://www.kvardagsbiblioteket.no/2018/01/23/anmeldelse-husker-joakim-kjorsvik/ 
*https://subjekt.no/2020/02/11/min-dode-hund-passer-for-deg-som-egentlig-ikke-liker-dikt/
*https://www.goodreads.com/book/show/48986281-min-d-de-hund
*https://bok365.no/artikkel/sorgbok-om-en-hund-fra-casablanca/
Mans viseguvernør

**Mans viseguvernør** (mansk *Fo-chiannoort*) er representanten for herren av Mann, som er den britiske monarken (per 14. april 2022 Elizabeth II). Han har myndighet til å gi kongelig samtykke og er tiltalt som *His Excellency* – *Deres eksellense*. I nyere tid har guvernøren enten vært en pensjonert diplomat eller en høyere militæroffiser. Ingen person født på Man har noen gang vært utpekt til viseguvernør av Man, men manskfødte første deemstere (ex officio stedfortredende guvernører) har hatt rollen da det har vært interregnum mellom guvernører og da viseguvernøren har oppholdt seg i utlandet.

Viseguvernørens offisielle bolig er Government House i Governor's Road, som ligger i Onchan, ikke langt fra hovedstaden Douglas.

Tidligere hadde viseguvernøren all juridisk, skattemessig og utøvende makt. Imidlertid mistet han sin rolle som overhode for domstolene i 1921, som leder av regjeringen i 1961, som president for det lovgivende råd i 1980 og til slutt som president for Tynwald i 1990. I dag er rollen til viseguvernøren i all hovedsak seremoniell, skjønt visse fullmakter under Mans lovgivning tilfaller fortsatt guvernøren eller guvernørens råd (rådgivning og med godkjennelse av ministerrådet).

## Forslag om å endre tittelen
I oktober 2005 søkte Tynwald om å endre tittelen av viseguvernør (*Lieutenant Governor*) til kronens kommissær (*Crown Commissioner*). Søknaden ble sendt til Justisministeriet (Storbritannia) for godkjenning av Herren av Mann (Elisabeth II). Imidlertid etter mye offentlig misnøye forkastet Tynwald i april 2006 sitt eget forslag og trakk forespørselen tilbake. Tittelen som viseguvernøren vil derfor bestå.

## Liste over viseguvernører
*Henry Hope (1773–1775)
*Richard Dawson (1775–1790)
*Alexander Shaw (1790–1804)
*Henry Murray (1804–1805)
*Cornelius Smelt (1805–1832)
*Generalmajor John Ready (1832–1845)
*Charles Hope (1845–1860)
**Mark Hildesley Quayle (1860) **fungerende**
*Francis Pigott Stainsby Conant (1860–1863)
**Mark Hildesley Quayle (1863) **fungerende**
* Henry Brougham Loch (1863–1882)
* Spencer Walpole (1882–1893)
*Joseph West Ridgeway (1893–1895)
*John Henniker-Major (1895–1902)
**Clerk of the Rolls James Gell (1902) **fungerende**
*George Fitzroy Henry Somerset (1902–1918)
*William Fry (1918–1925)
*Claude Hill (1925–1932)
*Montagu Sherard Dawes Butler (1932–1937)
*Viseadmiral William Leveson-Gower (1937–1945)
*Generalmajor i flyvåpenet, Geoffrey Rhodes Bromet (1945–1952)
* Ambrose Dundas Flux Dundas (1952–1959)
* Ronald Herbert Garvey (1959–1966)
* Peter Hyla Gawne Stallard (1966–1974)
* John Warburton Paul (1974–1980)
*Kontreadmiral Nigel Cecil (1980–1985)
*Generalmajor Laurence New (1985–1990)
*Flymarskalk Laurence Jones (1990–1995)
* Timothy Daunt (1995–2000)
*Flymarskalk Ian David Macfadyen (2000–2005)
**Deemster Michael Kerruish (2005) **fungerende**
*Viseadmiral Paul Haddacks (2005–2011)
*Adam Wood (2011–2016)	
*Richard Gozney (2016–2021)	
*Generalløytnant John Lorimer (2021–)

## Se også
*Guvernører av Man
*Konge av Mann
*Herre av Mann

## Eksterne lenker
*
UEFA-cupen 1985/86

**UEFA-cupen 1985/86** ble vunnet av den spanske klubben Real Madrid med 5-3 sammenlagt over den vesttyske klubben 1. FC Köln. Dette var UEFA-cupens 15 sesong, hvor engelske lag fra og med høsten 1985 til høsten 1990 var utestengt på grunn av Heysel-tragedien. Turneringens toppscorer ble for øvrig Klaus Allofs fra 1. FC Köln med ni mål totalt.

## Første runde

|}
* PFC Lokomotiv Sofia, FC Bohemians Praha og St Mirren FC videre etter ekstraomganger i kamp to.
* FK Vardar, FC Chornomorets Odessa og Videoton FC Fehérvár videre på bortemålsregelen.
* Sparta Rotterdam videre etter straffesparkkonkurranse.

## Andre runde

|}
* AC Milan og Neuchâtel Xamax videre på bortemålsregelen.

## Tredje runde

|}
* Real Madrid videre på bortemålsregelen.
* Neuchâtel Xamax og Inter videre etter ekstraomganger i kamp to.

## Kvartfinaler

|}
* K.S.V. Waregem videre etter straffesparkkonkurranse.

## Semifinaler

|}
* Real Madrid videre etter ekstraomganger i kamp to.

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1985/86
Saul Zaentz

**Saul Zaentz** (1921–2014) var en amerikansk filmprodusent og eier av plateselskapet Fantasy Records. Han mottok Oscar for beste film tre ganger, og fikk Irving G. Thalberg Memorial Award i 1996. Hans største suksess som eier av Fantasy Records var rockebandet Creedence Clearwater Revival, som han også fungerte som manager og produsent for. I 2004 solgte han Fantasy Records, som kort tid etter ble slått sammen med Concord Records og dannet Concord Music Group.

Zaentz eide filmrettighetene til J.R.R. Tolkiens *[[Hobbiten]]*, og har også flere ganger forsøkt å få i gang filmatisering av denne.

## Zaentz mot Fogerty
På grunn av kontrakten Zaentz hadde med CCR og John Fogerty, som innebar at Zaentz via Fantasy Records eide alle rettighetene til CCR og John Fogertys sanger og innspillinger, ble han og Fogerty bitre uvenner tidlig på 1970-tallet. Da John Fogerty ga ut albumet *Centerfield* i 1985 med sangen «The Old Man Down the Road», ble Fogerty saksøkt for å plagiere sin egen sang «Run Through the Jungle» som jo Fantasy Records eide. Zaentz saksøkte også Fogerty for ærekrenkelser, ettersom han mente at sangene «Zanz Kant Danz» og «Mr. Greed» hadde nedsettende tekster om ham. Zaentz vant saken angående tekstene, og Fogerty måtte blant annet endre en sangtittel til «Vanz Kant Danz». Fogerty ble ikke dømt for å plagiere seg selv.

## Referanser


## Eksterne lenker
* 
*
The Solent

**The Solent** er sundet mellom øyene Isle of Wight og Storbritannia. Det er en viktig farled for skipstrafikk til og fra Southampton og Portsmouth. Området er også viktig for rekreasjon og sjøsport; verdens eldste regatta, Cowes Week, arrangeres i farvannet. Området har et komplekst tidevansmønster.

## Eksterne lenker
* Solentpedia – nettsted om Solent (engelsk)
Bergens Stiftstidende

***Bergens Stiftstidende*** var en norsk avis som ble utgitt i Bergen.

*Bergens Stiftstidende* utkom første gang i 1840, men gikk inn allerede i  1855. Redaktører var Hans Holmboe og presten Peter Albert Sagen, fra 1848 August Theodor Brömel.

## Referanser
Wojciech Żywny

**Wojciech Żywny** (1756–1842) var en böhmisk pianist, fiolinist, lærer og komponist.

Żywny underviste Frédéric Chopin i årene 1816 til 1822, og var hans første klaverlærer.

Żywny skrev klaverstykker og noen orkesterverk. Ingen av dem ble publisert.

## Referanser
Rune Tønnessen

**Rune Dennis Tønnessen** (født 1967), med artistnavnet **Dennis** er en norsk populærmusiker.

Tønnessen startet sin karriere i bandet Citizen Kane i 1982–1984. Deretter spilte han i studiotrioen Fab sammen med Stig Hammer og Truls Einar Kalkvik-d'Orleans i perioden 1986–1988, og han var vokalist og låtskriver i bandet Slim Cricket 1995–1999.

I 2000 bestemte han seg for å satse på en solokarriere. Det resulterte i singelen «Waiting For The Train», som ble sluppet på radio 2001 under et plateselskap i Drammen.

Sommeren 2004 ble radiosingelen «Regnet Bare Pøser Ned» sluppet under artistnavnet Dennis og ble en hit på NRK MP3 som B-listet låten og satt den på rotasjon. I desember samme år kom han på førsteplass på *[[Ti i skuddet]]*, etter å ha vært på lista i 12 uker. Låten ble også en hit flere steder i Europa.

I 2004 begynte han planleggingen og innspillingen av debutalbumet. I 2008 slapp han sin første video, «Alene», og ble listet på NRK Jukeboks i over et år og var en av de mest spilte i programmet.

I januar 2009 listet NRK P1 hans første singel «Vil Du Vite», som ble mye spilt på kanalen og på diverse lokale radiostasjoner rundt om i Norge. Videoen til singelen havnet på NRK Jukeboks.

I mars 2009 utga han sitt første album, *Daggry*, med pop på norsk. Albumet var innspilt i x-fade studio sammen med produsent Rune Gutuen og utgitt på eget plateselskap Zilk Records. Tønnessen ble med Fish (tidligere frontfigur i Marillion) på turné i Norge 11, 12 og 15. mars 2011 som fast oppvarming. I Trondheim og Bergen hadde han med seg Lars Petter Sauge (gitar) og Kristin Kjus (kor). I Oslo fikk han i tillegg med seg Truls Kalkvik d`Orleans på gitar.

2012 slapp han singelen «Ingen vei tilbake» fra hans da kommende album *Rimelig Håpløst* som blant annet ble listet på NRK P1 og markedsført i Danmark.

2013 gav han ut ny singel «På flukt», som er en cover av Finn Kalvik. 2016 slapp han albumet *Mellom Himmel og Hav*» og singlene «Alt Eller Ingenting» og «Månelys». Julesingelen «I’ll Be There for Christmas» dukket opp i 2018 som første låt på engelsk, etterfulgt av «Million Voices» og «Soft Blows The Wind» 2019/2020.

Etter to år med pandemi, slapp han 13. mai 2022 en nyinnspilling av den norske hitlåten «Vil Du Vite», denne gangen på engelsk og under navnet «Little Angel».

I 2023 slapp han singelen «Where The Old Man Goes» som er en hyllest til våre krigsveteraner.

## Diskografi
* 2001 «Waiting For The train» (kun radiosingel)
* 2003 «Regnet Bare Pøser Ned» (singel)
* 2009 «Vil Du Vite» (singel)
* 2009 *[[Daggry (album)|Daggry]]* (album)
* 2010 «Der Et Sted» (singel)
* 2012 «Ingen vei tilbake» (singel)
* 2013 «På flukt» (singel)
* 2016 «Alt Eller Ingenting» (singel)
* 2016 «Månelys» (singel)
* 2016 *Mellom Himmel og Hav* (album)
* 2018 «I`ll Be There For Christmas» (julesingel)
* 2019 «Million Voices» (singel)
* 2020 «Soft Blows The Wind» (singel)
* 2022 «Little Angel» (singel)
* 2023 «Where The Old Man Goes» (singel)
Gnom (andre betydninger)

**Gnom** kan sikte til:

* Gnom, jordånd eller underjordisk, nisseliknende dverg kjent fra middelalderens lærde mytologi, fra folketro og eventyr.
* Gnom (band), tidligere band med tilholdssted i Bergen, forløperen til Kaizers Orchestra.
* Gnom (tegneserie), tegneserie av Mads Eriksen.
Adalbert Gyrowetz

**Adalbert Gyrowetz** (1763–1850) var en böhmisk komponist.

## Liv og virke
Gyrowetz fikk tidlig sang- og fiolinundervisning, og i gymnastiden undervisning i orgel- og generalbass-spill. Etter endte studier i Praha gikk han i tjeneste hos grev Johann Franz Fünfkirchen og besøkte en rekke av tidens europeiske musikksetra.

I London traff han i 1791/92 Joseph Haydn, og ble påvirket av stilen og harmonikken i den kammermusikken og de symfoniene Haydn skrev der. I 1793 reiste Gyrowetz til Wien. Fra 1804 til 1831 var han kapellmester ved byens hoffteater.  

Gyrowetz komponerte en mengde verk: operaer, syngespill, og over 60 symfonier, strykekvartetter og klaversonater. Giuseppe Verdi gjenbrukte med ubetydelige endringer Felice Romanis libretto til Gyrowetz' opera *Il finto Stanislao* (1818) i den tidlige *[[opera buffa]]en* *Un giorno di regno* (1840).

Åtte år gammel debuterte Frédéric Chopin med en av Gyrowetz' klaverkonserter. 

## Referanser


## Kilder
* 
* 
* 
* 
* 

## Litteratur
* Alfred Einstein (red): *Lebensläufe deutscher Musiker von ihnen selbst erzählt.* Bind III/ IV: Adalbert Gyrowetz (1763-1850). Leipzig 1915. (selvbiografi)

## Eksterne lenker
* 
* 
*  
* Adalbert Gyrowetz på Klassika.info
* Adalbert Gyrowetz på Carus-Verlag
Emilie Voe Nereng

**Emilie Voe Nereng Hansson** (født **Emilie Marie Nereng** i 1995) er en norsk mat-influenser og tidligere blogger fra Hønefoss. Etter at hun begynte å blogge i mars 2009, ble hennes blogg Norges mest leste i 2009/2010, med 3,5 millioner treff i oktober 2009.

Hun har en bachelorgrad i ernæring fra Høyskolen Kristiania (2019).

Nereng har arbeidet som modell og har hatt oppdrag for ungdomsbladet *Topp* og jentebladet *Julia*, samt OnePiece.

Hun sluttet som blogger i april 2017. Senere etablerte hun seg som mat-influenser, med fast spalte i motebladet *[[Elle (magasin)|Elle]]*. Hun startet også sin egen podkast om kosthold og ernæring.

Hun ble kåret til «Folkets favoritt» i Vixen Blog Awards 2012, og til «Årets mat-influenser» i samme kåring i 2021.

## TV
Nereng medvirket i den første sesongen av reality-serien *[[Bloggerne]]*, og var også med i sesong 6 av ''71° nord – Norges tøffeste kjendis'' TV Norge, og sesong 15 av ''Skal vi danse'' på TV 2.

Hun kom på andreplass i sesong 3 av TV 2s realitykonkurranse *[[Kompani_Lauritzen#Sesong_3_(2022)|Kompani Lauritzen]]*, som hadde premiere våren 2022. I 2024 deltok hun i *[[Farmen kjendis]]* på TV 2, og i *[[Maskorama]]* på NRK, hvor hun røk ut i femte episode.

## Utgivelser
* 2020 *Sunt og digg* (koke- og livsstilsbok) Frisk forlag 

## Referanser


## Eksterne lenker
* 
* 
* Portrettintervju - Emilie "Voe" Nereng - Aftenposten/Lørdag 22. feb. 2025
Frank Kvinge

**Frank Kvinge** (født 1968) er en norsk gitarist, kjent fra flere utgivelser.

Kvinge vokste opp i Sandnes. I 1987 studerte han ved Guitar Institute of Technology i Los Angeles. I tiden 1989–2001 var han en del av Chicagos blues- og jazzmiljø, tidvis med eget band. Siden 2002 har han bodd i Drøbak utenfor Oslo. I 2013 startet han et arrangement kalt Gitarer ved fjorden, som har utviklet seg til en årlig musikkfestival i sommerhalvåret.

## Utgivelser
* 2001: *Brasilian style*
* 2006: *Small stories*, Ponca Jazz Records – med Erlend Skomsvoll på piano, Kenneth Ekornes på trommer, Jan Erik Kongshaug på bass og Sven Nyhus på fiolin
* 2007: *Grieg, solo guitar*, Ponca
* 2011: *Sologuitar – Arctic skyway*, Losen Records 103-2
* 2012: *Gaucho Batuta*, Batuta Records

## Referanser


## Eksterne lenker
*
Dataprofilering

**Dataprofilering** er aktiviteten å lage et forståelig bilde av innholdet og strukturen til en datakilde.

Med millioner av rader med data kan ikke en kilde beskrives uten en viss form for aggregering av måltall, eller sagt på en annen måte; at man presenterer en profil av datainnholdet og/eller strukturen.

## Motivasjon
Motivasjonen for dataprofilering som eget felt innen IT har i hovedsak kommet fra frustrasjonen datavarehusutviklere hadde i forbindelse med uforutsigbar datakvalitet i kilder. Forretningslogikk for lasting av data til datavarehusene ble (og blir) ofte gjort mer med utgangspunkt i antagelser enn fakta om egenskapene til kilden.
For eksempel ved å se på databasemodeller for kilden. Problemet er at slike modeller ofte ikke er oppdatert, eller at tilstrekkelig referanseintegritet ikke er implementert. 

Ved å bruke profilering av kilden kan man på forhånd få kunnskap om kilden basert på undersøkelse av reelt datainnhold. 

## Forskjellige måter å profilere på
### Datainnhold
Innholdsmessig kan dette kan aggregeres i form av frekvenslister over forekomster av forskjellige verdier. 
I noen tilfeller er dette hensiktsmessig, for eksempel hvis man skal liste forskjellige verdier for produktnavn:

### Datatyper, formater og mønstre
Tekstfelter kan ofte inneholde mange forskjellige datatyper eller formater. For eksempel datoer, emailadresser, web-adresser, etc.. Profilering kan avdekke hvilken type format, mønster, datatype eller kjente informasjonstyper (web, mail, navn, osv.) det er snakk om.

### Semantikk
Profilering som avdekker mønstre basert på frekvensanalyser av ordsammensetninger. Dette kalles semantisk profilering og er et nyere tilskudd til profileringsfeltet.

### Struktur
Å beskrive struktur er vanskelig uten å ha en modell som et fast holdepunkt. Det vanligste er å påvise i hvilken grad en kilde innordner seg eller avviker fra normalformene 1-3 for relasjonsdatabaser.

Ved å bruke en normalisert datamodell med full referanseintegritet, kan man oppnå en meget stor grad av forutsigbarhet ved uttrekk av data. Bill Inmon, som er anerkjent som opphavsmannen til datavarehus, har som krav at datavarehusets grunndata skal lagres på 3 normalform, slik at de lettere kan trekkes opp i rapporteringskuber og lignende virksomhetsetterretnings-strukturer.

Dataprofilering kan avdekke underliggende strukturer i en eksisterende database basert på innhold.
Chaeteessidae

* *[[Chaeteessa caudata]]*
* *[[Chaeteessa filata]]*
* *[[Chaeteessa nana]]*
* *[[Chaeteessa valida]]*

**Chaeteessidae** er en gruppe (familie) av insekter som tilhører ordenen knelere. Gruppen omfatter bare én slekt, *[[Chaeteessa]]*, fra Sør-Amerika. De er trolig en gruppe som skilte seg fra de andre knelerne ganske tidlig i denne ordenens evolusjon.

## Utseende
Små knelere, begge kjønn har fullt utviklede vinger. Pronotum er kort og omtrent kvadratisk. Frambeina er mindre ekstremt utvikled for å fange bytte enn hos de fleste andre knelere. Forlåret og -leggen har børster på undersiden som er tykkere med roten, men mangler pigger. Forleggen har ikke noen krum pigg i spissen, og det første fotleddet er festet ytterst på leggen. Hos andre knelere finnes en mer eller mindre krum spisspigg, og foten er festet et stykke innenfor spissen. Bakvingene er forholdsvis smale, og det er to lengdeårer i den sammenfoldete, bakre delen (hos andre knelere bare én slik åre). Haletrådene (cerci) er forholdsvis lange og fire-leddete.

## Liv og utvikling

## Utbredelse
Slekten *[[Chaeteessa]]* er utbredt i Sør- og Mellom-Amerika.

## Fossile arter
Arten *[[Lithophotina floccosa]],* beskrevet fra et fossil fra oligocen-tiden, Colorado, blir regnet til denne familien. Men det er sannsynlig at familien er vesentlig eldre enn dette.

## Systematisk inndeling

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** Ordenene Knelere, Mantodea
******* Familien Chaeteessidae Handlirsch, 1920
******** Slekten *[[Chaeteessa]]* Burmeister, 1838
********* *[[Chaeteessa caudata]]* Saussure, 1871
********* *[[Chaeteessa filata]]* Burmeister, 1838
********* *[[Chaeteessa nana]]* Jantsch, 1995
********* *[[Chaeteessa valida]]* (Perty, 1833) 
******** Slekten *[[Lithophotina]]* Cockerell, 1908 (utdødd, fra oligocen)
********* *[[Lithophotina floccosa]]* Cockerell, 1908

## Eksterne lenker
* 
* Tree of Life: Chaeteessidae 
* Norsk Entomologisk forening
Statistikcentralen

**Statistikcentralen** (finsk: *Tilastokeskus*) er det nasjonale statistikkbyrået i Finland. Statistikkbyrået, som ble opprettet i 1865, er den eneste finske myndighet for statistikk og produserer størstedelen av finsk statistikk. Samtidig er byrået en betydelig internasjonal aktør innen statistikk.

Hovedkontoret ligger i Helsingfors, og det er regionskontorer i Åbo, Tammerfors, Seinäjoki og Uleåborg. Til sammen er det mer enn 1&nbsp;000 ansatte.

## Referanser


## Eksterne lenker
*